rejauldu/bengali-wikipedia huggingface dataset:
দেফতেরদার মসজিদ, বা দেফতেরদার মাহমুদ এফেন্দি মসজিদ (), ১৬শ শতকের একটি অটোমান মসজিদ, যা ইস্তানবুলের আইয়ূপ জেলায় অবস্থিত। এটি দেফতেরদার (প্রধান অর্থ সচিব) নাজলি মাহমুদ এফেন্দি (প্রায় ১৫০০–১৫৪৬) কর্তৃক পরিকল্পিত হয়। বিখ্যাত স্থপতি মিমার সিনান ১৫৪২ সালে এটি নির্মাণ করেন।  এই মসজিদের গম্বুজের উপর সাধারণ অর্ধচন্দ্র স্থাপিত নয়, বরং একটি "কালির দোয়াত ও কলম" স্থাপিত রয়েছে, যা মসজিদের প্রতিষ্ঠাতার পেশাকে প্রতীকীভাবে উপস্থাপন করে। 'দেফতের্দা‌র' শব্দটি অটোমান তুর্কি 'দেফতার' (নথি, রেজিস্টার) এবং '-দার' (কর্তা বা অধিকারী) শব্দ থেকে উদ্ভূত। ১৯৯৭ সালে একটি ঝড়ে মূল প্রতীকটি ভেঙে যায়। এক দশক পর ৩০ মে ২০০৭ সালে নতুন দোয়াত ও কলম গম্বুজের উপর পুনরায় স্থাপন করা হয়।কুমহুরিয়েত (সংবাদপত্র), ৩ জুন ২০০৭, পৃষ্ঠা ১৫    গ্যালারি    আরো দেখুন    মসজিদের তালিকা  মিমার সিনান  অটোমান স্থাপত্য   তথ্যসূত্র    বহিঃসংযোগ    ইয়ুপের ডিফটারদার মসজিদের ছবি  ছবির ছোট সেট  বিষয়শ্রেণী:মিমার সিনান ভবন বিষয়শ্রেণী:ইস্তাম্বুলের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
thumb|গান্ধী স্মারক সংগ্রহালয়ের কয়েকটি ভবন গান্ধী স্মারক সংগ্রহালয় হল ভারতের জাতির জনক মহাত্মা গান্ধীর রচনাবলি ও স্মৃতি সংরক্ষণ এবং তার জীবনের স্মারক হিসেবে উৎসর্গিত একটি জাদুঘর ও জনসেবা প্রতিষ্ঠান। এটি ভারতের গুজরাত রাজ্যের আহমেদাবাদে গান্ধীর সবরমতী আশ্রমে সবরমতী নদীর তীরে অবস্থিত। এই সংগ্রহালয়ে গান্ধীকে লেখা ও গান্ধীর লেখা ১০,০০০ চিঠি, আলোকচিত্র ও বইপত্র রক্ষিত আছে।Khan, Hasan-Uddin, ed. "Gandhi Smarak Sangrahalaya." Charles Correa. Singapore: Concept Media Ltd., 1987. p. 20-25. Accessed on archnet.org.  এই সংগ্রহালয়টির নকশা প্রস্তুত করেন বিশিষ্ট স্থপতি চার্লস কোরিয়া। ১৯৫৮ সালে এই সংগ্রহালয় নির্মাণের কাজ শুরু হয়। এই জাদুঘরটিই কোরিয়ার প্রথম গুরুত্বপূর্ণ কাজ। জাদুঘরটি প্রকৃতপক্ষে ৫১টি মডিউলার ইউনিটে বিভক্ত। প্রত্যেকটি ইউনিটের পরিসীমা ৬ X ৬। এগুলি একটি জলাশয় দ্বারা পরিবেষ্টিত। ১৯৬৩ সালে জওহরলাল নেহেরু এই জাদুঘরটি উদ্বোধন করেন।  Notes  বিষয়শ্রেণী:আহমেদাবাদের সংগ্রহালয় বিষয়শ্রেণী:আহমেদাবাদের দর্শনীয় স্থান বিষয়শ্রেণী:গান্ধী জাদুঘর বিষয়শ্রেণী:চার্লস কোরিয়া নির্মিত ভবন বিষয়শ্রেণী:ভারতীয় জীবনীমূলক সংগ্রহালয় বিষয়শ্রেণী:১৯৬৩-এ গুজরাতে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত জাদুঘর বিষয়শ্রেণী:ভারতের জীবনীমূলক জাদুঘর
আনোয়ারা বাংলাদেশের চট্টগ্রাম জেলার আনোয়ারা উপজেলার অন্তর্গত একটি ইউনিয়ন।   আয়তন  আনোয়ারা ইউনিয়নের আয়তন ১,৮৭১ একর (৭.৫৭ বর্গ কিলোমিটার)। এটি আনোয়ারা উপজেলার সবচেয়ে ছোট ইউনিয়ন।   জনসংখ্যার উপাত্ত  ২০১১ সালের পরিসংখ্যান অনুযায়ী আনোয়ারা ইউনিয়নের মোট জনসংখ্যা ১০,২৬০ জন। এর মধ্যে পুরুষ ৫,১১৪ জন এবং মহিলা ৫,১৪৬ জন। মোট পরিবার ২,১৭১টি।   অবস্থান ও সীমানা  আনোয়ারা উপজেলার মধ্যভাগে আনোয়ারা ইউনিয়নের অবস্থান। আনোয়ারা উপজেলা সদর এ ইউনিয়নে অবস্থিত। এ ইউনিয়নের পূর্বে হাইলধর ইউনিয়ন, উত্তরে চাতরী ইউনিয়ন, পশ্চিমে চাতরী ইউনিয়ন ও বারখাইন ইউনিয়ন এবং দক্ষিণে বারখাইন ইউনিয়ন অবস্থিত।   প্রশাসনিক কাঠামো  আনোয়ারা ইউনিয়ন আনোয়ারা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল:  খিলপাড়া  বোয়ালগাঁও  ধানপুরা  আনোয়ারা  বিলপুর   শিক্ষা ব্যবস্থা  ২০১১ সালের আদমশুমারি অনুযায়ী আনোয়ারা ইউনিয়নের সাক্ষরতার হার ৬৯%। এ ইউনিয়নে ১টি সরকারি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  আনোয়ারা সরকারি কলেজ  মাদ্রাসা  পশ্চিমচাল ইসলামিয়া ফাজিল মাদ্রাসা  মাধ্যমিক বিদ্যালয়  আনোয়ারা আদর্শ উচ্চ বিদ্যালয়  আনোয়ারা বালিকা উচ্চ বিদ্যালয়  প্রাথমিক বিদ্যালয়  আনোয়ারা অগ্রযাত্রা সরকারি প্রাথমিক বিদ্যালয়  আনোয়ারা সরকারি প্রাথমিক বিদ্যালয়  আনোয়ারা সরস্বতী সরকারি প্রাথমিক বিদ্যালয়  খিলপাড়া সরকারি প্রাথমিক বিদ্যালয়  ধানপুর বোয়ালগাঁও সরকারি প্রাথমিক বিদ্যালয়  বিলপুর সরকারি প্রাথমিক বিদ্যালয়   যোগাযোগ ব্যবস্থা  আনোয়ারা ইউনিয়নে যোগাযোগের প্রধান সড়ক চট্টগ্রাম-আনোয়ারা সড়ক। সব ধরনের যানবাহনে যোগাযোগ করা যায়।   খাল ও নদী  আনোয়ারা ইউনিয়নের উপর দিয়ে প্রবাহিত হচ্ছে ইছামতি খাল।   হাট-বাজার  আনোয়ারা ইউনিয়নের প্রধান হাট/বাজার হল আনোয়ারা জয়কালী বাজার।   দর্শনীয় স্থান   সাদ মুছা আনোয়ারা   জনপ্রতিনিধি   বর্তমান চেয়ারম্যান: অসীম কুমার দেব  চেয়ারম্যানগণের তালিকা ক্রম নংচেয়ারম্যানের নামসময়কাল০১সত্যেন্দ্রনাথ নন্দী০২নিত্যপ্রিয় দাশ০৩অমিয় ভূষণ সেন০৪আবুল কালাম চৌধুরী০৫শহীদুল ইসলাম শহীদ০৬আলী আকবর (ভারপ্রাপ্ত)০৭সুশীল ধর (ভারপ্রাপ্ত)০৮অসীম কুমার দেব২০১৬-বর্তমান   আরও দেখুন   আনোয়ারা উপজেলা  আনোয়ারা থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:আনোয়ারা উপজেলার ইউনিয়ন
২২ জানুয়ারি ২০২০  সন্দেহভাজন সকপাপেট       সম্পাদক মিথস্ক্রিয়া উপযোগ  আমি আমার সন্দেহভাজন একাউন্টের তৈরিকৃত ফাহমিদ-উর-রহমান নিবন্ধে দ্রুত অপসারণ প্রস্তাবনা দিয়েছিলেন। উনি নিবন্ধের আপত্তি জানান। তারপর, আপত্তি জানানোর প্রায় দুই ঘণ্টার মাঝে user:AIbnAdam নামক একটি নতুন একাউন্ট থেকে অনেকটা user:Husain007 এর ভাষায় জবাব দেওয়া হয় যে, নিবন্ধটি কেন অপসারণ করা হবে না। তারপর, আইপি অ্যাড্রেস থেকেও প্রায় একই ভাষায় নিবন্ধ কেন অপসারণ করা হবে না, তার জবাব দেওয়া হয়। S. M. Nazmus Shakib (আলাপ) ১৬:৩২, ২২ জানুয়ারি ২০২০ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষণ ও/বা টহল দানকারী প্রশাসকের মন্তব্য ব্যবহারকারী:AIbnAdam ও আইপি ঠিকানা 213.149.61.95 একই ব্যক্তি। তবে ব্যবহারকারী:AIbnAdam এর সাথে ব্যবহারকারী:Husain007 এর কারিগরি মিল পাওয়া যায়নি। --আফতাবুজ্জামান (আলাপ) ১৮:৩১, ২২ জানুয়ারি ২০২০ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২০
পাতা বুলবুলি হচ্ছে পাসেরিফর্মিস বর্গের অন্তর্গত কয়েক প্রজাতির সবুজ বৃক্ষচারী পাখি। বাংলাদেশ, ভারত, শ্রীলঙ্কা ও সমগ্র দক্ষিণ-পূর্ব এশিয়া জুড়ে এদের দেখা যায়। হরবোলা নামে এরা বেশি পরিচিত। কারণ এরা বনের পাখি ও বিভিন্ন প্রাণীর স্বর অবিকল অনুকরণ করতে পারে। পৃথিবীতে কেবলমাত্র তিনটি গোত্রের পাখিরা ইন্দোমালয় পরিবেশবলয়ের অন্তর্গত, পাতা বুলবুলিরা তাদের একটি। পূর্বে এদেরকে ফটিকজল ও নীলপরীদের সাথে ইরেনিডি গোত্রের অন্তর্গত বলে মনে করা হত। বর্তমানে এদের ক্লোরোপসিডি গোত্রের অন্তর্গত মনে করা হয়। এ গোত্রের এরাই একমাত্র সদস্য। এদের সবার গণ ক্লোরোপসিস।   বিবরণ  alt=সোনালি-কপাল পাতা বুলবুলি|থাম্ব|সোনালি-কপাল পাতা বুলবুলি পাতা বুলবুলিরা ছোট বৃক্ষচারী পাখি। এদের সর্বোচ্চ দৈর্ঘ্য ২১ সেন্টিমিটার ও সর্বনিম্ন দৈর্ঘ্য ১৪ সেন্টিমিটার। ওজন ১৫ গ্রাম থেকে ১৮ গ্রামের মধ্যে। নামে বুলবুল হলেও এরা আসলে বুলবুল নয়। আকৃতিগত দিক থেকে বুলবুলদের সাথে মিল থাকায় এবং শরীরের রঙ কচি পাতার মত সবুজ হওয়ায় এদের নাম হয়েছে পাতা বুলবুলি। স্ত্রী ও পুরুষ পাতা বুলবুলির চেহারা প্রধানত ভিন্ন। ভিন্নতার মাত্রা কোন কোন প্রজাতিতে বেশি, আবার কোনটাতে কম। যেমন-কমলাপেট পাতা বুলবুলির স্ত্রী আর পুরুষ দেখতে একেবারে ভিন্ন হলেও ফিলিপাইনের পাতা বুলবুলির স্ত্রী-পুরুষের মধ্যে তেমন কোন ভিন্নতা নেই। ভিন্নতা সাধারণত মুখ ও ঠোঁটের চারপাশে দেখা যায়। পুরুষের হয়তো কালো বা নীল মুখোশ অথবা ছোপ থাকে। স্ত্রী পাতা বুলবুলিদের ক্ষেত্রে রঙের পরিমাণ ও উজ্জ্বলতা বেশ কম থাকে। এদের ঠোঁট সরু ও বাঁকা। ঠোঁট প্রায় মাথার সমান। ঠোঁটের আগায় ফুলের মধু খাওয়ার উপযোগী খাঁজ থাকে। নাকের ছ্যাঁদা ডিম্বাকার, ডানা গোলাকার, পা খুব খাটো।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩১৫।  প্রজাতিসমূহ    গোত্র: ক্লোরোপসিডি  ফিলিপাইনের পাতা বুলবুলি, Chloropsis flavipennis  হলদেগলা পাতা বুলবুলি, Chloropsis palawanensis  বড় সবুজ পাতা বুলবুলি, Chloropsis sonnerati  ছোট সবুজ পাতা বুলবুলি, Chloropsis cyanopogon  নীলডানা পাতা বুলবুলি, Chloropsis cochinchinensis  জার্ডনের পাতা বুলবুলি, Chloropsis (cochinchinensis) jerdoni  বোর্নিওর পাতা বুলবুলি, Chloropsis (cochinchinensis) kinabaluensis  সোনালি-কপাল পাতা বুলবুলি, Chloropsis aurifrons  সুমাত্রার পাতা বুলবুলি, Chloropsis (aurifrons) media  কমলাপেট পাতা বুলবুলি, Chloropsis hardwickii  নীলমুখো পাতা বুলবুলি, Chloropsis venusta   তথ্যসূত্র    বহিঃসংযোগ   Leafbirds (Chloropseidae), Internet Bird Collection-এ পাতা বুলবুলির আলোকচিত্র, ভিডিও এবং ডাক।    বিষয়শ্রেণী:পাসেরি বিষয়শ্রেণী:প্যাসারি
টমাস ফোলি জুনিয়র (আনুমানিক ১৬৪১ - ১ ফেব্রুয়ারি ১৭০১) ছিলেন লৌহশিল্পী টমাস ফোলির জ্যেষ্ঠ পুত্র। ১৬৭৭ সালে তিনি তার বাবার উত্তরসূরী হিসেবে গ্রেট উইটলি এস্টেটের (যার মধ্যে উইটলি কোর্টও অন্তর্ভুক্ত ছিল) দায়িত্ব গ্রহণ করেন।  তিনি কেমব্রিজের পেমব্রোক কলেজে পড়াশোনা করেন। তিনি ১৬৫৭ সালে ১৬ বছর বয়সে সেখানে ভর্তি হন, ১৬৬০ সালে বিএ ডিগ্রি অর্জন করেন এবং ১৬৫৭ সালে ইনার টেম্পলে ভর্তি হন। থাম্ব|উইটলি কোর্ট ১৬৭৩-৭৪ সালের জন্য তিনি ওরচেস্টারশায়ারের হাই শেরিফ নিযুক্ত হন। তিনি ১৬৭৯ থেকে ১৬৮৫ সাল পর্যন্ত ওরচেস্টারশায়ারের সংসদ সদস্য হিসেবে দায়িত্ব পালন করেন। আবার ১৬৮৯ থেকে ১৬৯৮ সাল পর্যন্ত এবং তারপর ১৬৯৯ ও ১৭০১ সালে ড্রয়েটউইচের হয়ে। তিনি একজন সক্রিয় সদস্য ছিলেন।  তার পরিবারের অনেক সদস্যের মতো, তিনিও লোহা শিল্পের সাথে জড়িত ছিলেন, কিন্তু শুধুমাত্র টিন্টার্নে।   তথ্যসূত্র   M. B. Rowlands, 'Foley family (per. c.1620–1716)', Oxford Dictionary of National Biography, Oxford University Press, Sept 2004; online edn, Jan 2008 accessed 2 March 2008 Burke's Peerage  বিষয়শ্রেণী:ওরচেস্টারশায়ারের ইংল্যান্ডের সংসদ সদস্য বিষয়শ্রেণী:ড্রয়েটউইচের ইংল্যান্ডের সংসদ সদস্য বিষয়শ্রেণী:ইংল্যান্ডের সংসদ সদস্য ১৭০১ বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:ইংল্যান্ডের সংসদ সদস্য ১৬৮১ বিষয়শ্রেণী:ইংল্যান্ডের সংসদ সদস্য ১৬৮০-১৬৮১ বিষয়শ্রেণী:ইংল্যান্ডের সংসদ সদস্য ১৬৭৯ বিষয়শ্রেণী:ফোলি পরিবার বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:১৭০১-এ মৃত্যু বিষয়শ্রেণী:১৬৪০-এর দশকে জন্ম
ক্যারোলিন রাইট (জন্ম ১৯৪৯, বেলিংহাম, ওয়াশিংটনে)  একজন মার্কিন কবি।   জীবন  তিনি সিয়াটল বিশ্ববিদ্যালয়, নিউ ইয়র্ক বিশ্ববিদ্যালয়ে পড়াশোনা করেছেন এবং সিরাকিউজ বিশ্ববিদ্যালয় থেকে স্নাতকোত্তর এবং ডক্টরেট ডিগ্রি অর্জন করেন।   তিনি র‌্যাডক্লিফ কলেজ, সুইট ব্রায়ার কলেজ, এমরি ইউনিভার্সিটি, ইউনিভার্সিটি অফ ওয়াইমিং, ইউনিভার্সিটি অফ মিয়ামি, ওকলাহোমা স্টেট ইউনিভার্সিটি, ইউনিভার্সিটি অফ সেন্ট্রাল ওকলাহোমা, ইউনিভার্সিটি অফ ওকলাহোমা, দ্য কলেজ অফ উস্টার,  এবং ক্লিভল্যান্ড স্টেট ইউনিভার্সিটির সৃজনশীল লেখার পোস্টগুলি পরিদর্শন করেছেন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী শিক্ষায়তনিক বিষয়শ্রেণী:আমেরিকান বুক পুরস্কার বিজয়ী বিষয়শ্রেণী:মার্কিন নারী কবি বিষয়শ্রেণী:ওয়াইয়োমিং বিশ্ববিদ্যালয়ের শিক্ষক বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্লিভল্যান্ড স্টেট ইউনিভার্সিটির শিক্ষক বিষয়শ্রেণী:সিয়াটল বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিয়াটলের লেখক
নারাথ () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নারাথ শহরের জনসংখ্যা হল ১২,৫৫৩ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে নারাথ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
পাটগ্রাম আদর্শ কলেজ বাংলাদেশের লালমনিরহাট জেলার একটি উচ্চ-শিক্ষা প্রতিষ্ঠান। বর্তমানে এই কলেজটিতে উচ্চ মাধ্যমিক ও স্নাতক (পাস) শ্রেণীতে শিক্ষাদান করা হয়।   অবস্থান  পাটগ্রাম আদর্শ কলেজটি রংপুর বিভাগের লালমনিরহাট জেলার সীমান্তবর্তী পাটগ্রাম উপজেলা সদরে অবস্থিত।   ইতিহাস    বিভাগ সমূহ   উচ্চ মাধ্যমিক  বিজ্ঞান   মানবিক  ব্যবসায় শিক্ষা  স্নাতক (পাস)  বিএ   তথ্যসূত্র   বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:লালমনিরহাট জেলার মহাবিদ্যালয়
কানাইঘাট পৌরসভা বাংলাদেশের সিলেট বিভাগের সিলেট জেলার অধীনে কানাইঘাট উপজেলার অন্তর্গত একটি ''গ'' শ্রেণীর পৌরসভা।   অবস্থান  বাংলাদেশের উত্তর-পূ্র্ব সীমান্তে অবস্থিত।   নামকরণ  সুরমা নদীর ঘাটে কানাই নামক একজন মাঝির নামানুসারে ‘কানাইরঘাট’ নামকরণ করা হয়। কানাইঘাট উপজেলার পুর্বতন নাম ‘কানাইঘাট’ থাকায় এ মতটিকে শক্তিশালী মনে হয়।   ইতিহাস  কানাইঘাট স্বাধীন সার্বভৌম জৈন্তা রাজ্যের অংশ থাকায় স্বাভাবিক কারণে শিক্ষা, সংস্কৃতি, পার্শ্ববর্তী অন্যান্য উপজেলা থেকে কিছুটা ভিন্ন। ১৮৩৫ সালে ১৬ মার্চ জৈন্তা ব্রিটিশ অধিকারে আসে। ১৯০৫ সাল হতে মাধ্যমিক স্কুল, মাদরাসা এবং মসজিদ নির্মাণ কানাইঘাটে বৃদ্ধি পেতে থাকে এবং তখন থেকে অদ্যাবধি শক্ষা প্রতিষ্ঠানের সংখ্যা বৃদ্ধি পেয়ে শিক্ষার হার অনেকটা বৃদ্ধি পেয়েছে। ১৯৭১ সালের ৪ ডিসেম্বর সূর্য উঠার আগেই পাক হানাদার বাহিনী এবং মুক্তিযুদ্ধাদের মধ্যে তীব্র যুদ্ধ হয় এবং শেষে পাকিস্তানিরা আত্মসমর্পণ করে। ঐদিন কানাইঘাট স্বাধীন হয়।   আয়তন ও জনসংখ্যা  আয়তন- ৪৬৭৩.৯৫ একর। জনসংখ্যা- মোটঃ ২২১৮৪ জন। পুরুষঃ ১২১৭৮ জন, মহিলাঃ ১০০০৬ জন। ভোটার সংখ্যা- ১২৭৯৩ জন।   শিক্ষা  শিক্ষার হার- ৮৫%  শিক্ষা প্রতিষ্ঠান   প্রাথমিক বিদ্যালয়- ১১টি।  মাধ্যমিক বিদ্যালয়- ০২টি।  মাদ্রাসা- ০৮টি।  কলেজ- ০২টি।  মসজিদের সংখ্যা- ৩১   দর্শনীয় স্থান    লোভাছড়া চা বাগান  দারুল উলুম দারুল হাদীস কানাইঘাট মাদ্রাসা.  সুরমা নদী  পাথর কোয়ারী.  মোশাহিদ (রঃ) ব্রিজ.  কানাইঘাট মনসুরিয়া কামিল মাদ্রাসা।   হাট-বাজার  ০১টি   খাল ও নদী  নদী- ০১টি, বিল- ০৩টি।   উল্লেখযোগ্য ব্যক্তিত্ব  ১.আল্লামা মোশাহিদ আহমদ বায়মপুরি(রঃ)  ২.আল্লামা আব্দুর রব ক্বাসেমী ফিল্লাকান্দি (রঃ)  ৩.আল্লামা ইদ্রিস সাহেব শিবনগরী(রঃ)  ৪. আব্দুছ ছালাম মিনিষ্টার   আরও দেখুন    কানাইঘাট উপজেলা  লোভাছড়া  বড়চতুল ইউনিয়ন   তথ্যসূত্র    বহিঃসংযোগ    বাংলাপিডিয়ায় কানাইঘাট উপজেলা  কানাইঘাট উপজেলা - জাতীয় তথ্য বাতায়ন।  এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।  বিষয়শ্রেণী:সিলেট জেলার পৌরসভা
থাম্ব| সাঙ্গাই উৎসব মণিপুরে সাঙ্গাই হরিণের প্রতিরূপ থাম্ব| 'মণিপুর সাঙ্গাই উৎসব ২০১৭'-এর উদ্বোধনী অনুষ্ঠানে রাম নাথ কোবিন্দ থাম্ব| ২০১৪ সালের সাঙ্গাই উৎসবের সমাপনী অনুষ্ঠানে ভাষণ দিচ্ছেন নরেন্দ্র মোদি সাঙ্গাই উৎসব মণিপুর পর্যটন বিভাগ কর্তৃক আয়োজিত একটি বার্ষিক সাংস্কৃতিক উৎসব। প্রতি বছর ২১ থেকে ৩০ নভেম্বর পর্যন্ত এটি আযোজিত হয়। কয়েক বছর ধরে এই উৎসবের বিভিন্ন সংস্করণ পর্যটন উৎসব নামে উদযাপিত হয়। পরবর্তিতে ২০১০ সাল থেকে সাঙ্গাই নামে পরিচিত লাজুক ও কোমল হরিণের স্বতন্ত্রতা মঞ্চায়নের জন্য এর নামকরণ করা হয়েছে সাঙ্গাই উৎসব। সাঙ্গাই এই বিরল প্রজাতির হরিণের একটি আঞ্চলিক নাম। এটি মণিপুরের রাষ্ট্রীয় প্রাণী। এই উৎসবটি মণিপুরকে একটি বিশ্বমানের পর্যটন গন্তব্য হিসাবে উন্নীত করার জন্য উদযাপিত হয়। এটি শিল্প ও সংস্কৃতি, তাঁত, হস্তশিল্প, চারুকলা, আদিবাসী খেলাধুলা, রন্ধনপ্রণালী, সঙ্গীত এবং অ্যাডভেঞ্চার স্পোর্টস, সেইসাথে প্রাকৃতিক পরিবেশে রাজ্যের অবদানগুলিকেও প্রদর্শন করে। এটি প্রধানত ইম্ফলের উপত্যকা অঞ্চলে বিভিন্ন অংশে পালিত হয়। সারা বিশ্ব থেকে অনেক পর্যটক আসে এবং তাদের কারুশিল্প তৈরির প্রদর্শন করে। সাঙ্গাই উৎসবের আযোজন নিয়েও অনেকে কথা বলতে শুরু করেছেন। তারা বলেন যে এটি শুধুমাত্র একটি নির্দিষ্ট জায়গায় যথাযথ ব্যবস্থা এবং বড় বাজেটের সাথে উদযাপন করা উচিত যাতে এই উৎসব আরও বড় এবং অনন্য হয়ে ওঠে এবং সারা বিশ্বে ছড়িয়ে পড়ে।   উৎসবের স্থানসমূহ  ২০১৭ সাল থেকে সাংগাই উৎসব বিভিন্ন স্থানে অনুষ্ঠিত হয়েছে:   মাও  উখরুল  লম্বোইখংনাংখং, উরিপোক  কেইবুল লামজাও  খুমান লম্পক  হাপ্তা কাংজেইবুং    হাপ্তা কাংজেইবুং এবং ভাগ্যচন্দ্র ওপেন এয়ার থিয়েটার (বোট)    মূল ভেন্যুতে ১০ দিনব্যাপী অনুষ্ঠান  সাংস্কৃতিক অনুষ্ঠান (বোট) এ উদযাপিত হয়।  খাবার দোকান  হেরিটেজ পার্ক  সমাপনী অনুষ্ঠান   লোকটাক লেক  alt=Loktak Lake|থাম্ব| লোকটাক হ্রদ রাজ্যের প্রধান আকর্ষণ বিষ্ণুপুর জেলার লোকটাক হ্রদ যা ইম্ফল শহর থেকে ৪৮ কিমি দূরে অবস্থিত। এটি উত্তর-পূর্ব ভারতের বৃহত্তম মিঠা পানির হ্রদ। দর্শনার্থীরা সেন্দ্রা থেকে হ্রদের উপরের দৃশ্য দেখতে পারেন। ফুমসাং নামে পরিচিত ভাসমান কুঁড়েঘরে ফুমদিস নামক ভাসমান দ্বীপে বসবাসকারী জেলেরা এই হ্রদের দর্শনীয় বস্তু। সংযুক্ত ক্যাফেটেরিয়া সহ সেন্দ্রা ট্যুরিস্ট হোম একটি পর্যটন স্পট। তাকমু ওয়াটার স্পোর্টস কমপ্লেক্সে বোটিং এবং অন্যান্য জল খেলার আয়োজন করা হয়।   কেইবুল লামজাও জাতীয় উদ্যান  থাম্ব| পার্কে সাঙ্গাই বিশ্বের একমাত্র ভাসমান জাতীয় উদ্যান লোকটাক হ্রদে অবস্থিত কেইবুল লামজাও জাতীয় উদ্যান হল মণিপুরের নৃত্যরত হরিণ "সাংগাই" ( রুসারভাস এলডিই এলডিই ) এর শেষ প্রাকৃতিক আবাসস্থল। এই উদ্যানের অন্যান্য বন্যপ্রাণীর মধ্যে রয়েছে: হগ হরিণ, উটপাখি, জলের পাখি এবং পরিযায়ী পাখি। পাখিদের সাধারণত নভেম্বর থেকে মার্চ মাসে দেখা যায়। মণিপুরের বন বিভাগ উদ্যানের মধ্যে ওয়াচ টাওয়ার এবং দুটি রেস্ট হাউসের রক্ষণাবেক্ষণ করে।  ২০১৭ সালের সাঙ্গাই উৎসবের সময় মণিপুরের বন বিভাগ দ্য রিটার্ন অফ সাঙ্গাই  নামে কেইবুল লামজাও ন্যাশনাল পার্কের স্থানীয় সাংগাইয়ের উপর একটি তথ্যচিত্র প্রকাশ করেছিল।   আইএনএ শহীদ স্মৃতিসৌধ  মইরাং-এর বিষ্ণুপুর জেলার এই শহরটির সাথে ভারতের স্বাধীনতা সংগ্রামের ইতিহাস জড়িত। ১৪ই এপ্রিল ১৯৪৪ সালে মইরাং-এ ভারতীয় জাতীয় সেনাবাহিনীর পতাকা প্রথম উত্তোলন করা হয়েছিল। আইএনএ মিউজিয়ামে চিঠি, ছবি, র‍্যাঙ্কের ব্যাজ এবং অন্যান্য যুদ্ধের স্মারকগুলির একটি সংগ্রহশালা রয়েছে। এটি দর্শনারথীদের নেতাজি সুভাষ চন্দ্র বসুর নেতৃত্বে আইএনএ সৈন্যদের আত্মত্যাগের কথা মনে করিয়ে দেয়।   তথ্যসূত্র   বিষয়শ্রেণী:মণিপুরের উৎসব বিষয়শ্রেণী:ভারতের সাংস্কৃতিক উৎসব
কটক–ভুবনেশ্বর–পুরী মেট্রো ভারতের ওড়িশা রাজ্যের কটক, ভুবনেশ্বর, খুরদা, ও পুরী শহরের জন্য প্রস্তাবিত এক দ্রুতগামী গণপরিবহন ব্যবস্থা। প্রথম ধাপে কটকের নিকটবর্তী ত্রিশূলিয়া থেকে ভুবনেশ্বরের বিজু পট্টনায়েক আন্তর্জাতিক বিমানবন্দর পর্যন্ত এক ৩০ কিমি মেট্রো ট্রাঙ্ক পথ তৈরি করা হবে। একে ক্রমশ খুরদা ও পুরীর দিকে প্রসারিত করার পরিকল্পনা আছে।   ইতিহাস  ২৭ জুলাই ২০১০-এ রাজ্য পরিবহন দপ্তর বলেছিল যে ভুবনেশ্বর ও কটককে মেট্রো রেলের দ্বারা সংযুক্ত করার সম্ভাবনাকে নিয়ে এক সমীক্ষার জন্য তারা দিল্লি মেট্রো রেল কর্পোরেশনকে (ডিএমআরসি) জিজ্ঞাসা করেছিল। ৮ জানুয়ারি ২০১৩-এ ডিএমআরসি মুখ্য উপদেষ্টা ই. শ্রীধরন বলেছিলেন যে ভুবনেশ্বরের জন্য মেট্রো রেল উপযুক্ত নয়, কারণ এটি ২০ লক্ষের বেশি জনসংখ্যা বিশিষ্ট শহরের পক্ষে উপযুক্ত। তিনি পরামর্শ দিয়েছিলেন যে ভুবনেশ্বর বরং দ্রুতগামী বাস পরিবহন বা উচ্চ-গতির ট্রাম ব্যবস্থার উপর বিনিয়োগ করুক।  ৯ জানুয়ারি ২০১৩-এ ইঞ্জিনিয়ারিং প্রজেক্টস ইন্ডিয়া লিমিটেড রাজ্য সরকারকে কটক ও ভুবনেশ্বরের মধ্যে এক মনোরেল প্রকল্পের প্রস্তাব করেছিল। ২৩ আগস্ট ২০১৪-এ কটক ও ভুবনেশ্বরের মধ্যে ৩০ কিমি দৈর্ঘ্যের এক দ্রুতগামী গণপরিবহন ব্যবস্থার এক বিশদ প্রকল্প প্রতিবেদনের (ডিপিআর) জন্য রাজ্য সরকার বালাজি রেলরোড সিস্টেমস লিমিটেডের (বারসিল) সঙ্গে এক চুক্তি করেছিল। পরিকল্পনা প্রস্তুত করার জন্য বারসিল  পেত এবং পরিকল্পনাটিকে দশ মাসের মধ্যে পেশ করতে হতো।  ফেব্রুয়ারি ২০১৭-এ ওড়িশার মুখ্য সচিব আদিত্য প্রসাদ পাধি বলেছিলেন যে ভুবনেশ্বরে একটি মেট্রো রেল ব্যবস্থার জন্য কোনো তৎক্ষণাৎ সম্ভাব্যতা নেই, বরং সেখানে দ্রুতগামী বাস পরিবহন ব্যবস্থা চালু করা হোক।  জানুয়ারি ২০১৮-এ ওড়িশার মুখ্যমন্ত্রী কটক ও ভুবনেশ্বরের মধ্যে মেট্রো রেল সংযোগের দাবি করেছিলেন। জুন ২০১৯-এ ওড়িশার রাজ্যপাল বলেছিলেন যে রাজ্য সরকার মেট্রো ট্রেনের মাধ্যমে ঐতিহ্যবাহী রূপার শহর কটককে স্মার্ট সিটি ভুবনেশ্বরকে যুক্ত করার চেষ্টা করবে।  এপ্রিল ২০২৩-এ উৎকল দিবসের উপলক্ষে ওড়িশার মুখ্যমন্ত্রী নবীন পট্টনায়ক কটক, ভুবনেশ্বর, খুরদা, ও পুরীর মধ্যে মেট্রো ট্রেন পরিষেবার কথা ঘোষণা করেছিলেন। তিনি আবাসন ও পৌর উন্নয়ন দপ্তরকে এই প্রকল্পের ডিপিআর সম্পূর্ণ করার নির্দেশ দিয়েছেন, যার ব্যয়ভার সম্পূর্ণভাবে ওড়িশা সরকারের হতে আছে। প্রথম ধাপে কটকের নিকটবর্তী ত্রিশূলিয়া থেকে ভুবনেশ্বরের বিজু পট্টনায়েক আন্তর্জাতিক বিমানবন্দর পর্যন্ত এক ৩০ কিমি মেট্রো ট্রাঙ্ক পথ তৈরি করা হবে। একে ক্রমশ খুরদা ও পুরীর দিকে প্রসারিত করার পরিকল্পনা আছে।   আরও দেখুন   ভারতের পৌর রেল পরিবহন ব্যবস্থা   তথ্যসূত্র   বিষয়শ্রেণী:ভারতের দ্রুতগামী গণপরিবহন বিষয়শ্রেণী:ওড়িশার পরিবহন
শফিক তুহিন (জন্ম: ২৭ জুলাই, ১৯৭৬) বাংলাদেশের জনপ্রিয় গীতিকার, সুরকার ও সংগীত শিল্পী। সেরা গীতিকার হিসেবে তিনি ২০১১ সালে জাতীয় চলচ্চিত্র পুরস্কার লাভ করেন।  এছাড়া শ্রেষ্ঠ গীতিকার ও সুরকার হিসেবে চারবার সিটিসেল-চ্যানেল আই মিউজিক অ্যাওয়ার্ডস পুরস্কার পেয়েছেন।  তিনি সহস্রাধিক গান রচনা করেছেন এবং দুই শতাধিক গানের সুরারোপ করেছেন।   জন্ম ও শিক্ষাজীবন  শফিক তুহিনের জন্ম চুয়াডাঙ্গা জেলার সদর উপজেলার সাদেক আলী মল্লিক পাড়ায়। তার বাবার নাম এম, এ সবুর এবং মায়ের নাম হালিমা খাতুন। পরিবারের সদস্য চার ভাই দুই বোন। তিনি দর্শনা কেরু উচ্চ বিদ্যালয় থেকে মাধ্যমিক এবং ঢাকা বিজ্ঞান কলেজ থেকে উচ্চ মাধ্যমিক পড়াশোনা করেন। ঢাকা বিশ্ববিদ্যালয় থেকে মৃত্তিকা বিজ্ঞানে স্নাতকোত্তর ডিগ্রি লাভ করেন তিনি।    কর্মজীবন  শফিক তুহিন বর্তমানে গীতিকার, সংগীত পরিচালক ও কণ্ঠশিল্পী হিসেবে কাজ করছেন।   জনপ্রিয় গান   এর বেশি ভালোবাসা যায় না  সূর্য মুচকি হাসে  জ্বলে জ্বলে জোনাকি  তোমার চোখের আঙ্গিনায়  পাগলামী  সুস্মিতা  অন্যরকম ভালোবাসা বৈরাগী বেহায়া মন বলতে বলতে চলতে চলতে চিঠি ছোট গল্প না বলা ভালবাসা বৈশাখী শুভেচ্ছা নিও চন্দ্রিমা ইত্যাদি   অ্যালবাম   স্বপ্ন এবং তুমি   এর বেশি ভালোবাসা যায়না (ভিডিও)  শফিক তুহিন ডট কম  পাগলামী   পবিত্র প্রেম আঙুলে আঙুল চুপকথা রুপকথা   প্রকাশিত বই   এর বেশি ভালবাসা যায় না (২০১১)   পুরস্কার ও সম্মাননা  thumb|২০১১ সালের জাতীয় চলচ্চিত্র পুরস্কার অনুষ্ঠানে অন্যান্য বিজয়ীদের সঙ্গে শফিক তুহিন  জাতীয় চলচ্চিত্র পুরস্কার, (২০১১)  সিটিসেল-চ্যানেল আই মিউজিক অ্যাওয়ার্ডস, (২০০৬), (২০১১), (২০১৩) (২০১৬)  বাংলাদেশ টেলিভিশন রিপোর্টস ইউনিট পুরস্কার (২০০৭)  বাংলাদেশ চলচ্চিত্র সাংবাদিক সমিতি (বাচসাস) পুরস্কার, (২০০২)  বাংলাদেশ কালচারাল রিপোর্টার্স অ্যাসোসিয়েশন পুরস্কার, (২০০৩)  সিজেএফবি পুরস্কার, (২০০৪)  বিনোদন বিচিত্রা পারফরমেন্স পুরস্কার, (২০১১)  টেলিভিশন রিপোর্টাস অ্যাসোসিয়েশন পুরস্কার, (২০০৭)   তথ্যসূত্র    বহি:সংযোগ   বিষয়শ্রেণী:বাংলাদেশী গীতিকার বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী পুরুষ সঙ্গীতজ্ঞ
নবনীদাস বাউল (৮-৬-১২৯৯ বঙ্গাব্দ – ৭-৫-১৩৭১ বঙ্গাব্দ) একজন বিখ্যাত বাউল সঙ্গীত শিল্পী।  জীবনী নবনীদাসের জন্ম বীরভূম জেলার সিউড়িতে। রবীন্দ্রনাথ ঠাকুরের স্নেহধন্য ছিলেন সঙ্গীতশিল্পী নবনীদাস। শান্তিনিকেতনে থাকাকালীন রবীন্দ্রনাথ তাঁকে খ্যাপা বাউল বলে ডাকতেন। তাঁর সাথে যোগাযোগ ছিল কাজি নজরুল ইসলাম ও তারাশঙ্কর বন্দ্যোপাধ্যায়ের। সুলতানপুরের শ্ৰীরাম উচ্চ বিদ্যালয়ের ৪র্থ শ্রেণীর কর্মচারী ছিলেন নবনীদাস। উদাসী বাউল সম্প্রদায়ের সদস্য হিসাবে ভারতের নানা স্থানে পরিভ্ৰমণ করেছেন তিনি। শেষ জীবনে কেদুলি ও সিউড়ীতে আখড়া স্থাপন করেন। তার রচিত অনেক গান আছে। ১৯৬২ সালে অ্যালেন গিন্সবার্গ নবনীদাসের সাথে দেখা করেন। লক্ষ্মণ দাস বাউল এবং আন্তর্জাতিক খ্যাতিসম্পন্ন পূর্ণদাস বাউল তার পুত্ৰ।  তথ্যসূত্র  বিষয়শ্রেণী:১৯৬৪-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:বাউল বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:বীরভূম জেলার ব্যক্তি
আব্দুল মহসিন বিন মুহাম্মদ আল-কাসিম () একজন সৌদি ইসলামিক পণ্ডিত , ইমাম , প্রচারক এবং লেখক।   জীবন   জন্ম  আব্দুল মহসিন ইবনে মুহাম্মদ ইবনে আব্দুল রহমান আল-কাসিম ১৯৬৭ সালে মক্কায় জন্মগ্রহণ করেছিলেন , যখন তার পিতা শাইখুল ইসলাম ইবনে তাইমিয়াহ- এর ফতোয়া মুদ্রণের তত্ত্বাবধানে সেখানে বসবাস করছিলেন ।   পরিবার   পিতা  আল-কাসিমের পিতা মুহাম্মদ বিন আবদুর রহমান, তার যুগে সৌদি আরবের শায়খ মুহাম্মদ ইবনে ইব্রাহিম আল আশ-শাইখ - মুফতি-এর সিনিয়র ছাত্রদের মধ্যে ছিলেন। তার বাবা ইমাম মুহাম্মদ ইবনে সৌদ ইসলামিক বিশ্ববিদ্যালয়ের ইসলামিক ক্রিড বিভাগের উসুল আদ-দীন অনুষদে শিক্ষক হিসেবে কাজ করতেন । তিনি তার শিক্ষক মুহাম্মদ ইবনে ইব্রাহীম আল আশ-শেখের ধর্মীয় রায় (ফতোয়া) এবং চিঠিপত্রও সংকলন করেছেন এবং আরও অনেক বই লিখেছেন।  দাদা  আল-কাসিমের দাদা, আবদুল রহমান বিন মুহাম্মদ বিন কাসিম, একজন ইসলামিক পণ্ডিত এবং অনেক লিখিত রচনার লেখক ছিলেন।   শিক্ষা  আল-কাসিম ১৯৮৯ সালে তুলনামূলক ফিকহে স্নাতকোত্তর ডিগ্রী লাভ করেন। এরপর তিনি ১৯৯২ সালে ইমাম মুহাম্মদ ইবনে সৌদ ইসলামী বিশ্ববিদ্যালয় থেকে ফিকহে ডক্টরেট নিয়ে তার একাডেমিক কোর্স শেষ করেন।  তার ডক্টরেট থিসিস, (আলমাসবুক আ'লা মিনহুত আলসুলুক শরহ তুহফাত আলমুলুক) রাজাদের শ্রেষ্ঠকর্ম ব্যাখ্যা করে তাদের আচরণের উপহার। ছয়টি খণ্ডে বিস্তৃত ছিল কিন্তু মুদ্রিত হওয়ার পরে এটিকে চার খণ্ডের প্রকাশনায় সংকুচিত করা হয়েছিল।   ইমামতি  আল-কাসিম ১৪১৮ হিজরী অনুযায়ী ১৯৯৭ সালে নবীর মসজিদের ইমাম ও খতিব হিসেবে নিযুক্ত হন।   সাহিত্যকর্ম   → মুতুউন তালিবি ইলমি (জ্ঞানের ছাত্রদের জন্য পাঠ্য)  → (ধূমপান ছাড়ার উপায়)  → ('মদিনা' এর ফযীলত - মসজিদে নববী- নবীর চেম্বার)   → ('সৎ কাজের আদেশ করা এবং অসৎ কাজের নিষেধ করা ধর্মের অন্যতম মৌলিক বিষয়')    More books by Abdulmohsen Al-Qasim - a-alqasim.com/books/  বহিঃসংযোগ        Quran recitations by Abdulmohsen Al Qasim عبد المحسن القاسم   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মসজিদে নববীর ইমাম বিষয়শ্রেণী:ক্বারী বিষয়শ্রেণী:শাইখ বিষয়শ্রেণী:খতিব বিষয়শ্রেণী:মসজিদে নববীর খতিব বিষয়শ্রেণী:মদিনার ইমাম বিষয়শ্রেণী:কুরআনের হাফেজ বিষয়শ্রেণী:১৯৮০-এ জন্ম বিষয়শ্রেণী:সৌদি ইমাম বিষয়শ্রেণী:সৌদি মুসলিম বিষয়শ্রেণী:২১শ শতাব্দীর ইমাম